4.10.2022
ET
Euroopa Liidu Teataja
C 381/7
Eelteatis koondumise kohta (Juhtum M.10873 – SANLAM / ALLIANZ / SANLAM ALLIANZ AFRICA JV) Võimalik lihtsustatud korras menetlemine (EMPs kohaldatav tekst)
(2022/C 381/06)
1.
27. septembril 2022 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Sanlam Limited („Sanlam“, Lõuna-Aafrika), — Allianz SE („Allianz“, Saksamaa), — uus ühisettevõte Sanlam Allianz Africa Proprietary Limited („Sanlam Allianz Africa“, Lõuna-Aafrika).
Ettevõtjad Sanlam ja Allianz omandavad ettevõtja Sanlam Allianz Africa üle ühiskontrolli ühinemismääruse artikli 3 lõike 1 punkti b ja artikli 3 lõike 4 tähenduses.
Koondumine toimub ühisettevõtjana käsitatava uue ettevõtja aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Sanlam on rahvusvaheline finantsteenuste grupp, kuhu kuuluvad mitmed kindlustusandjad, finantsteenuste osutajad ja muud finantsasutused. — Allianz on ülemaailmne integreeritud finantsteenuste grupp, mis tegeleb elu- ja kahjukindlustuse ning varahaldus­ toodetega.
3.
Sanlam Allianz Africa hakkab tegutsema Sanlami ja Allianzi üleaafrikalise elu- ja üldkindlustuse ühisettevõttena.
Sanlam osaleb oma üksuste kaudu kindlustus- ja varahaldustegevuses Angolas, Beninis, Botswanas, Burkina Fasos, Kamerunis, Kongos, Gabonis, Ghanas, Guineas, Côte d’Ivoire’is, Keenias, Malawis, Malis, Mauritiusel, Marokos, Mosambiigis, Namiibias, Nigeris, Nigeerias, Rwandas, Senegalis, Lõuna-Aafrikas, Tansaanias, Togos, Ugandas ja Sambias.
Allianz osaleb oma üksuste kaudu kindlustustegevuses Burundis, Kamerunis, Egiptuses, Ghanas, Côte d’Ivoire’is, Keenias, Madagaskaril, Mauritiusel, Marokos, Nigeerias, Senegalis, Tansaanias ja Ugandas.
4.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
5.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.10873 – SANLAM / ALLIANZ / SANLAM ALLIANZ AFRICA JV (1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.